R A T I 0. 173 



Quodsi , ita porro loquuntur , propter intensum mentis laborem fames 

 et, uti nonnulli observaverunt , maior animalis caloris gradus oritur, quod 

 solum e materiae mutatione maiore explicari potest, id documento est 

 maiora ilia corporis materiae dispendia ex actione cerebri proficisci, 

 cogitationem igitur esse materiae motum, mutationem ergo substantiae 

 cerebri. 



In mentis contentione cerebrum moveri, negabit nemo; actionem partis 

 corporis cuiuscumque secum coniunctam habere materiae mutationem res 

 est notissima; idem etiam in cerebro fieri, id unum ex ista observa- 

 tione constat. Cogitationem igitur cum materiae motu, cum permutatione 

 materiae in cerebro esse coniunctam, inde tantum sequitur; sed ipsam co- 

 gitationem nihil esse praeter materiae motum , inde deduci legitirne nequit. 



Nonnulli paululum iactanter memorant experimenta FLOURENSII, ut hy- 

 pothesin suam firment. Hie nempe observavit, si in avibus per strata cerebri 

 substantia tollatur, per gradus evanescere facultates psychicas, donee, toto 

 cerebro sublato, omnis facultas perceptionis corporeae pereat et animalia 

 sine motu maneant, quo facto tamen per plures menses earum vita ali- 

 mentis, artificio ingestis, sustentari possit. //Quid", inquit BUCHNERUS, 

 // ultra requiris in demonstratione psychen et cerebrum unam eandemque 

 rem esse, si re ipsa cultro partes singulas animi praecidere et tollere detur?" 



Vix opus erit , ut moneam , ex eiusmodi experimentis legitimas in hac 

 re conclusiones deduci non posse, aut ut moneam eiusmodi experimenta 

 in animalibus facta non ex toto ad hominem transferri posse. Sed pona- 

 mus eodem eventu ea in homine ipso fuisse facta, demonstrarent tamen id 

 unum tantum, arctum esse vinculum inter cerebrum et actiouem psychi- 

 cam, corpus hominis vel cerebro sublato vitam plantarum vitae similem 

 posse agere, sed neque experimento eiusmodi, neque ullo alio eo perti- 

 nente demonstraveris certo. psychen et cerebrum idem esse. 



Si libere, sine praeiudicatis opinionibus res reputent, fateri debent 

 physiologi , se de animi essentia nihil quidquam nos docere posse. Nee 

 mirum! fons praecipuus investigationis physiologicae hie paene ex toto 

 praeclusus est, experimentum nempe, cuius ope quodcunque in hac re ob- 

 servatione constat veluti ad amussim exigi possit. Praeterea campus 

 iste, in quo actionem suam ostendit, terra plane incognita habenda est. 



